Conrad Rudolf Haas a fost un militar și inventator de origine austriacă, precursor al zborului cu racheta. A imaginat tehnica rachetei în trepte. Lucrarea sa Varia II 374, a fost redactată între anii 1529-1556. Manuscrisul este scris în germana medievală, legat în piele, conține 392 de file și 203 ilustrații în culori (roșu, albastru, verde, galben, maro și violet).
Al treia parte este consacrată construcției și utilizării rachetelor cu două și trei trepte. Sunt descrise 17 tipuri de rachete, de forme diverse: rachetă cu două etaje de ardere (1529), rachetă cu trei etaje (1529), baterie de rachetă (1529), „căsuță zburătoare” (1536), experimentarea principiului arderilor necesare la racheta cu mai multe etaje (1555), utilizarea aripioarelor de stabilizare având forma literei delta (1555).
Haas era preocupat și de descoperirea unor noi compoziții pentru combustibili, recomandând folosirea de carburanți pe bază de compuși de amoniu și avansând totodată ideea utilizării unor combustibili lichizi.Conrad Haas s-a manifestat deseori împotriva utilizării invențiilor sale în scopuri militare, dorind ca studiile sale să aibă o aplicație pașnică. 
Lucrarea sa este astăzi considerată prima documentație și tehnologizare a rachetelor, în Europa.