Marie Curie, născută Maria Salomea Skłodowska a fost o savantă poloneză stabilită în Franța, dublu laureată a Premiului Nobel. A fost singura savantă care a primit două premii Nobel în două domenii științifice diferite: fizică și chimie.
A introdus în fizică termenul de radioactivitate. A descoperit poloniul și radiul, două elemente chimice radioactive și a arătat că toriul emite unte radioactive mai intense decât uraniul. Descoperirea radioactivității a avut un impact incomensurabil în lumea fizicii și mai ales a fizicii particulelor. S-a înțeles și mai bine structura atomului dovedindu-se că acesta poate fi descompus în particule elementare mai mici.
Marie Curie a descoperit că radiul putea vindeca anumite afecțiuni dermatologice.
Ea este cunoscută pentru cercetările sale în domeniul elementelor radioactive, al radioactivității naturale și al aplicațiilor acestora în medicină.