Muzeul Tiparului și al Cărții Vechi Românești

Muzeul Tiparului și al Cărții Vechi Românești este un alt obiectiv însemnat, aflat în subordinea Ansamblului Muzeal al Curții Domnești. În primăvara anului 1967 se ianugura această instituție de cultură, urmând ca între 2007-2010 să fie reconstruită în locul vechii case a egumenului Dionisie de la Mănăstirea Dealu, ce data din 1803. Târgoviște a fost primul loc din Țările Române unde a pătruns întâia oară tiparul, datorită ieromonahului Macarie, în secolul al XVI-lea. Acest lucru avea să aducă schimbări atât la nivelul societății, cât și în ceea ce privește evoluția cărții și a scrisului. Aici se poate observa cum au evoluat tiparul și cărțile în cele trei provincii românești (Muntenia, Moldova și Transilvania) pe parcursul secolelor. De asemenea, ai ocazia să vezi și o tiparniță din 1778, exponatele principale fiind cărțile, plus diverse obiecte care se foloseau în tipografiile vremurilor respective.

Așadar, hai să vezi de unde a început istoria tiparului din țara noastră și descoperă tainele acestuia la muzeu!