Georg Simon Ohm a fost un fizician și educator german. 
Folosind echipament creat de el însuși, fizicianul german a descoperit proporționalitatea dintre diferența de potențial electric, intensitatea curentului electric și rezistența electrică ce a devenit cunoscută în lumea științifică începând cu 1826 ca legea conducției electrice, dar mai ales ca legea lui Ohm.
Ohm a adus și alte contribuții la dezvoltarea fizicii, în 1843 legea acustică Ohm, cunoscută ca teoria sirenelor, și în 1854 interferența luminii polarizate în cristale.
Printre multe contribuții remarcabile, trebuie menționate: definirea cu adevărat științifică a fenomenelor electrocinetice, compararea curentului electric cu debitul unui fluid, a diferenței de potențial ca o diferență de nivel și definirea exactă a sarcinii electrice, a intensității curentului electric și a tensiunii electromotoare.
Georg Simon Ohm a rămas cunoscut în fizică și datorită faptului că unitatea de măsură a rezistenței electrice îi poartă numele, numindu-se ohm.