Aristotel a fost un filosof al Greciei Antice, discipol al lui Platon și fondator al școlii peripatetice.
A întemeiat și sistematizat domenii filosofice ca logica, științele naturii, metafizica, etica și estetica. Organizarea cunoașterii în acest sistem a fost un punct de referință în civilizația europeană până la sfârșitul secolului al XVII-lea.
A rafinat învățăturile lui Socrate privind gândirea critică sistematică și folosirea întrebărilor pentru a stabili adevărata natură a realității dincolo de felul în care lucrurile apar la prima privire.
În 340 î.Hr., la Atena, a înființat propria lui școală – Lykeion (școala peripatetică), școală ce a rivalizat cu Academia lui Platon. Timp de treisprezece ani a predat și și-a continuat neobosit cercetările.